 Sata '17

2. Retkikirje

Klapasten kevätretki Sata '17

3.-5.3.17 Lärkansissa (Ruuhijärventie 5, Espoo)

***MISSÄ?*** Retkeä vietetään Lärkansissa, Helsingfors Svenska Scouternin (HeSS) kämpällä, osoitteessa *Ruuhijärventie 5, Espoo.*

***MILLOIN?*** 3.-5.3.2017

**Sudenpennut ja Seikkailijat** ovat retkellä lauantaista noin klo 14.00:sta sunnuntaihin klo 11.30 saakka.

**Tarpojat ja sitä vanhemmat** ovat perjantaista klo 18.00 sunnuntaihin klo 11.30 saakka.

***MITEN SAAVUTAAN* eli menokuljetuksista:**Perjantaina retkelle saapuvat tarpoajat ja sitä vanhemmat saapuvat omilla kyydeillä.

Lauantaina retkelle saapuvat sudenpennut, seikkailijat, johtajat ja aikuiset lähtevät Klaukkalan kirkolta bussikyydillä klo 10.00. Ole paikalla viimeistään klo 9.30.   
Menomatkalla käydään pitkäaikaisosastolla, jossa supet ja seikkailijat esiintyvät. Menomatkalla pysähdytään myös luontokeskus Haltiassa, siellä syömme myös lounaan. Perillä retkikohteessa Sudenpennut ja Seikkailijat ovat noin klo 14.00.

***MITEN LÄHDETÄÄN* eli paluukuljetuksista**

Bussikyyti lähtee kohti Klaukkalaa Lärkäsista sunnuntaina klo 11.30, ja bussi on Klaukkalassa noin klo 12.30. Kyytiin tulevat kaikki, paitsi ne ketkä ovat omalla autolla.

**Yöpyminen:**

**Sudenpennut** yöpyvät sisällä

**Seikkailijat ja sitä vanhemmat** yöpyvät kaminalämmitteisissä teltoissa. Tarpojat ja sitä vanhemmat yöpyvät näillä näkymin sisällä pe - la yön.  
**Aikuiset** yöpyvät joko kämpässä tai teltassa.

**Mukaan lähtevä isä, äiti tai muu aikuinen, huomioi tämä!** Kiitos kun lähdet mukaan!Retkellämme tarvitaan avustavia käsi- ja jalkapareja, koska johtajat keskittyvät pääasiassa toiminnan tuottamiseen.

Sinulta ei odoteta ennakkovalmisteluja, vaan katsotaan paikanpäällä kuka tekee mitäkin. Vanhempien rooli on avustaa johtajia rasteilla, toimia (supe)ryhmien saattajana, avustaa ruokailuissa, sekä tarpeen mukaan toimia valvovana silmänä.  
Yöpyvät vanhemmat osallistuvat myös telttojen yövalvontaan.

Huomaathan, että me kaikki aikuiset olemme retkellä kaikkia lapsia varten. Vaikka oma lapsi osallistuu retkelle, huolehdimme ja opastamme kaikkia lapsia tasapuolisesti.

**VARUSTELISTA**

Kaikki tavarat on pakattava rinkkaan/reppuun niin, että jokainen jaksaa varmasti kantaa omat tavaransa! Muista nimikoida. Lapsi pakkaa (tarvittaessa avustettuna) itse tavaransa, jotta ne paikanpäällä itse löytää ☺

**Seikkailijat, tarpojat ja samoajat:**

* Tulitikut pussissa
* Istuinalusta
* Juomapullo
* Kompassi (ei seikkailijat)
* Trangia (jos on)
* Puukko
* Ruokailuvälineet (syvä lautanen, muki, lusikka, veitsi, haarukka, kuivauspyyhe) kangaskassissa
* Hygieniatarvikkeet ja omat lääkkeet sekä ohjeet lääkitykseen antamiseen
* Rannekello
* Herkkuja max 3 €:lla
* Partiohuivi (kaulaan)
* Seikkailijat: partiopaita menomatkalle päälle
* Rinkka + sadesuoja
* Makuupussi ja -alusta   
  (**yöpyminen kamiinateltoissa!)**
* Päiväreppu tai jumppapussi
* Lämmin, ulkoiluun sopiva vaatetus
* Kumisaappaat tai muut vettä kestävät ja   
  lyhyeen vaellukseen sopivat kengät
* Varakengät
* Riittävästi vaihtovaatteita, sukkia ja hanskoja
* Sadevaatteet
* Tasku-/otsalamppu ja varaparistot

**Sudenpennut:**

* Ruokailuvälineet (syvä lautanen,   
  muki, lusikka, veitsi, haarukka,   
  kuivauspyyhe) kangaskassissa
* Puukko
* Omat lääkkeet sekä ohjeet lääkityksen antamiseen
* Juomapullo
* Istuinalusta
* Taskulamppu
* Rannekello
* Herkkuja max 3€:lla
* Partiohuivi kaulaan
* Supepaita tai tummansininen/musta paita  
  menomatkalle päälle
* Rinkka + sadesuoja
* Makuupussi (patjat löytyvät Lärkansista)
* Lämmin, ulkoiluun sopiva vaatetus
* Tarvittavat vaihtovaatteet (sukat,

hanskat, lämmin paita yms)

* Sadevaatteet
* Hyvät kengät kävelemiseen

Mukaan tulevat **aikuiset**:

* Samat varusteet kuin sillä ikäkaudella  
  (sudenpennut, seikkailijat, tarpojat,   
  samoajat) minkä ohjelmaan osallistut
* Bussissa menomatkan tulevat:  
  partiopaita (jos on) tai tummansininen/  
  musta paita

**Muuta**:

Kännykän voi ottaa mukaan **omalla vastuulla.** Ne kerätään pois yöksi noin klo 21.00, ja tarvittaessa muutenkin.

Tervetuloa mukaan!

Johanna "Jonttu" Piispa, retkenjohtaja

johanna.piispa(a)gmail.com

p 050 331 3092